|  |  |  |
| --- | --- | --- |
| BOSNA I HERCEGOVINA  FEDERACIJA BOSNE I HERCEGOVINE  ZENIČKO-DOBOJSKI KANTON  OPĆINA ZAVIDOVIĆI  OPĆINSKO VIJEĆE |  | **NACRT** |

Broj: 01-\_\_\_\_/18

Datum: \_\_.01.2018. godine

Na osnovu člana 62. stav 2. Zakona o plaćama i naknadama u organima vlasti Federacije Bosne i Hercegovine («Službene novine Federacije BiH», broj: 45/10, 111/12 i 20/17), člana 22. Odluke o plaćama, dodacima na plaću i naknadama plaće zaposlenih u općinskom organu državne službe Općine Zavidovići („Službeni glasnik općine Zavidovići“, broj: 3/2015 i 8/2017) i člana 25. Statuta općine Zavidovići («Službeni glasnik općine Zavidovići», broj: 5/2008 i 5/a/2008), Općinsko vijeće Zavidovići na svojoj \_\_. sjednici održanoj dana \_\_.01.2018. godine donijelo je

ODLUKA

ovisini i načinu ostvarivanja prava na naknade i dodatke na plaću

zaposlenih u općinskom organu državne službe Općine Zavidovići

DIO PRVI- OPĆE ODEREDBE

Član 1.

(Predmet)

Ovom Odlukom utvrđuje se visina i način ostvarivanja prava na naknade i dodatke na plaću općinskog načelnika, općinskog pravobranioca, zamjenika općinskog pravobranioca, savjetnika općinskog načelnika, državnih službenika i namještenika zaposlenih u općinskom organu državne službe Općine Zavidovići (u daljem tekstu zaposleni Općine Zavidovići).

DIO DRUGI – NAKNADE I DODACI NA PLAĆE

POGLAVLJE I – NAKNADE OPĆINSKOG NAČELNIKA, OPĆINSKOG

PRAVOBRANICA, ZAMJENIKA OPĆINSKOG PRAVOBRANIOCA

I SAVJETNIKA OPĆINSKOG NAČELNIKA

Član 2.

(Naknade)

U skladu sa članom 10. stav 1. Odluke o plaćama, dodacima na plaću i naknadama plaće zaposlenih u općinskom organu državne službe Općine Zavidovići općinski načelnik, općinski pravobranilac, zamjenik općinskog pravobranioca i savjetnik općinskog načelnika koji funkciju savjetnika obavlja profesionalno imaju pravo na naknade i to:

1. Naknada plaće zbog bolesti ili povrede na radu,
2. Naknada za troškove ishrane (topli obrok),
3. Naknada za odvojen život od porodice i smještaj u mjestu rada,
4. Naknada za godišnji odmor i plaćeni dopust,
5. Naknada za slučaj smrti, teške bolesti i invalidnosti,
6. Otpremnina,
7. Naknada troškova za službeno putovanje.

Član 3.

(Naknada plaće zbog bolesti ili povrede na radu)

(1) Za prvih 42 dana odsutnosti s posla zbog bolesti ili povrede, zaposleni Općine Zavidovići iz člana 2. stav 1. ove Odluke imaju pravo na naknadu plaće u visini plaće koju je ostvarili za prethodni mjesec.

(2) Zaposleni Općine Zavidovići iz člana 2. stav 1. ove Odluke imaju pravo na naknadu plaće u visini od 70% plaće koju su ostvarili za prethodni mjesec prije odsutnosti s posla zbog bolesti ili povrede za odsutnost s posla duže od 42 dana, a najduže 12 mjeseci odnosno do kraja mandata.

(3) Zaposleni Općine Zavidovići iz člana 2. stav 1. ove Odluke imaju pravo na naknadu plaće u punom iznosu koju su ostvarili za prethodni mjesec ako je do odsutnosti s posla došlo iz razloga povrede na radu.

Član 4.

(Naknada za troškove ishrane - topli obrok)

(1) Zaposleni Općine Zavidovići iz člana 2. stav 1. ove Odluke imaju pravo na naknadu troškova ishrane (topli obrok) u visini od 1% prosječne netoplaće isplaćene u Federaciji Bosne i Hercegovine po zadnjem statističkom podatku.

(2) Naknada za troškove ishrane (topli obrok) neće se obračunavati za vrijeme odsutnosti s posla po osnovu službenog puta ako se koristi dnevnica, plaćenog ili neplaćenog dopusta, bolesti ili povrede na radu, godišnjeg odmora i drugim slučajevima odsustva sa posla.

Član 5.

(Naknada za odvojeni život od porodice i smještaj u mjestu rada)

Naknada za odvojeni život od porodice i smještaj u mjestu rada zaposleni Općine Zavidovići iz člana 2. stav 1. ove Odluke ostvaruju u visini i pod uvjetima utvrđenim u članu 23. ove Odluke kojim se reguliše pitanje ove naknade za državne službenike i namještenike zaposlene u općinskom organu državne službe Općine Zavidovići.

Član 6.

(Naknada za godišnji odmor i plaćeni dopust)

Zaposleni Općine Zavidovići iz člana 2. stav 1. ove Odluke koji u toku tekuće kalendarske godine imaju pravo na godišnji odmor u Općini Zavidovići u skladu sa Pravilnikom o radnim odnosima državnih službenika i namještenika u jedinstvenom općinskom organu uprave i posebnih službi Općine Zavidovići imaju pravo na naknadu za vrijeme godišnjeg odmora (regres) u visini od najmanje 50% prosječne neto plaće isplaćene u Federaciji Bosne i Hercegovine po zadnje objavljenom statističkom podatku i pravo na naknadu za plaćeni dopust u dužini od 30 dana u visini svoje neto plaće iz prethodnog mjeseca.

Član 7.

(Naknada za slučaj smrti, teške bolesti i invalidnosti)

Naknadu za slučaj smrti, teške bolesti i invalidnosti zaposleni Općine Zavidovići iz člana 2. stav 1. ove Odluke ostvaruju u visini i pod uvjetima utvrđenim u članu 24. i 25. ove Odluke kojim se reguliše pitanje ove naknade za državne službenike i namještenike zaposlene u općinskom organu državne službe Općine Zavidovići.

Član 8.

(Otpremnina)

Zaposleni Općine Zavidovići iz člana 2. stav 1. ove Odluke imaju pravo na isplatu otpremnine prilikom odlaska u penziju u iznosu od pet njihovih prosječnih plaća isplaćenih u prethodnih pet mjeseci.

Član 9.

(Naknada troškova za službeno putovanje)

Naknadu troškova za službeno putovanje zaposleni Općine Zavidovići iz člana 2. stav 1. ove Odluke ostvaruju u visini i pod uvjetima propisanim članu 29. do 41. ove Odluke kojom se reguliše pitanje ove naknade za državne službenike i namještenike zaposlene u općinskom organu državne službe Općine Zavidovići.

POGLAVLJE II – DODACI NA PLAĆU I NAKNADE DRŽAVNIH

SLUŽBENIKA I NAMJEŠTENIKA

Član 10.

(Dodaci na plaću)

(1) U skladu sa članom 17. stav 1. Odluke o plaćama, dodacima na plaću i naknadama plaće zaposlenih u općinskom organu državne službe Općine Zavidovići državni službenici i namještenici zaposleni u općinskom organu državne službe Općine Zavidovići (u daljem tekstu državni službenici i namještenici) imaju pravo na dodatke na plaću i to za:

1. inspektore,
2. vatrogasce,
3. poslove koji se vrše pod posebnim uslovima određenim posebnim zakonom,
4. naučni stepen magistra i doktora nauka.

(2) Dodatak iz stava 1. ovog člana obračunava se na osnovnu plaću bez dijela plaće po osnovu penzijskog staža i čini sastavni dio plaće. Dodaci na plaću obračunavaju se i isplaćuju samo za dane provedene na radu.

Član 11.

(Dodatak na plaću za inspektore)

Dodatak na plaću za inspektore iznosi 20% od osnovne plaće.

Član 12.

(Dodatak na plaću za vatrogasce)

Dodatak na plaću za starješinu profesionalne vatrogasne jedince, njegovog zamjenika i vatrogasce, i ostale državne službenike i namještenike angažovane u profesionalnoj vatrogasnoj jedinici iznosi 10% od osnovne plaće.

Član 13.

(Dodatak na plaću za poslove koji se vrše pod

posebnim uslovima određenim posebnim zakonom)

Dodatak na plaću za poslove koji se vrše pod posebnim uslovima određenim posebnim zakonom iznosi:

- 10 % od osnovne plaće za pomoćnik načelnika, državne službenike i namještenike u Službi za upravu civilnezaštite, osim lica iz člana 12. ove Odluke,

- državni službenici i namještenici za lična stanja građana 10 % osnovne plaće,

- državni službenici i namještenici koji obavljaju po nalogu poslove ličnih stanja građana 10 % osnovne plaće za vrijeme obavljanja ovih poslova.

Član 14.

(Dodatak na plaću za naučni stepen magistra i doktora nauka)

Dodatak na plaću državnim službenicima koji imaju naučne stepene ako izvršavanje njihovih poslova zahtijeva takve kvalifikacije i propisani su kao uslov pravilnikom o unutrašnjoj organizaciji i sistematizaciji radnih mjesta, iznosi:

(a) naučni stepen doktora 15 %

(b) naučni stepen magistra 10 %.

Član 15.

(Naknade)

U skladu sa članom 18. stav 1. Odluke o plaćama, dodacima na plaću i naknadama plaće zaposlenih u općinskom organu državne službe Općine Zavidovići državni službenici i namještenici imaju pravo na naknade i to:

1. naknada ze prekovremeni rad, rad u dane sedmičnog odmora, noćni rad i rad u državne praznike,
2. plaćeni dopust,
3. naknada za ishranu tokom rada,
4. regres za godišnji odmor,
5. naknada za bolovanje,
6. naknada za porodiljski dopust,
7. naknada za službeno putovanje,
8. naknada za prevoz na posao i sa posla,
9. naknada za odvojen život od porodice i smještaj u mjestu rada,
10. naknada za slučaj povrede na radu, teške bolesti i invalidnosti,
11. naknada za slučaj smrti i pravo na osiguranje od posljedica nesretnog slučaja,
12. otpremnina,
13. naknada za slučaj prekobrojnosti i
14. naknada za rad u komisijama.

Član 16.

(Naknada za prekovremeni rad, rad u dane sedmičnog odmora,

noćni rad i rad u dane državnih praznika)

(1) U slučaju prekovremenog rada, rada u dane sedmičnog odmora, noćnog rada ili rada u dane državnih praznika, državni službenik i namještenik ima pravo na naknadu osnovne plaće srazmjerno vremenu trajanja tog rada, uvećanom za postotak utvrđen kolektivnim ugovorom.

(2) Državnom službeniku i namješteniku osnovna plaća uvećat će se:

a) za prekovremeni rad 25 % neto satnice,

b) za rad u dane sedmičnog odmora 15 % neto satnice,

c) za noćni rad 25 % neto satnice,

d) za rad u dane praznika koji su po zakonu određeni državni praznici 40 % neto satnice.

(3) Obračun naknade iz stava 1. ovog člana vrši se od osnovne plaće bez dijela plaće po osnovu penzijskog staža. Naknada iz ovog člana čini sastavni dio plaće.

Član 17.

(Plaćeni dopust)

Državni službenik i namještenik ima pravo na plaćeni dopust u dužini od 30 dana u visini svoje neto plaće iz prethodnog mjeseca.

Član 18.

(Naknada za ishranu tokom rada)

(1) Državni službenik i namještenik imaju pravo na naknadu troškova ishrane (topli obrok) uvisini od 1% prosječne neto plaće isplaćene u Federaciji Bosne i Hercegovine po zadnjem statističkom podatku.

(2) Naknada za troškove ishrane (topli obrok) neće se obračunavati za vrijeme odsutnosti sposla po osnovu službenog puta ako se koristi dnevnica, plaćenog ili neplaćenog dopusta, bolovanja, porodiljskog odsustva, godišnjeg odmora i drugim slučajevima odsustva sa posla.

Član 19.

(Regres za godišnji odmor)

(1) Državni službenik i namještenik imaju pravo na naknadu za vrijeme godišnjeg odmora (regres) u visini od najmanje 50% prosječne neto plaće isplaćene u Federaciji Bosne i Hercegovine po zadnje objavljenom statističkom podatku.

(2) Pravo na regres iz stava 1. ovog člana ima svaki državni službenik i namještenik koji utoku tekuće kalendarske godine ima pravo na godišnji odmor u Općini Zavidovići u skladu sa Pravilnikom o radnim odnosima državnih službenika i namještenika u jedinstvenom općinskom organu uprave i posebnih službi Općine Zavidovići.

Član 20.

(Naknada za bolovanje)

(1) Državni službenik i namještenik ima pravo na naknadu plaće za vrijeme privremene spriječenosti za rad (bolovanje) do 42 kalendarska dana u visini njegove neto plaće isplaćene za prethodni mjesec.

(2) Naknada plaće za bolovanje preko 42 dana iz stava 1. ovog člana ostvaruje se po propisu Zeničko-dobojskog kantona kojim se uređuje naknada za bolovanje, s tim da razliku do pune plaće isplaćuje Općina Zavidovići.

Član 21.

(Naknada za porodiljski dopust)

Državni službenik i namještenik za vrijeme porodiljskog dopusta ima pravo na naknadu plaće prema propisima Zeničko-dobojskog kantona kojim se uređuje ova oblast, prema mjestu uplate doprinosa s tim da razliku do visine pune plaće uplaćuje Općina Zavidovići.

Član 22.

(Naknada za prijevoz na posao i s posla)

(1) Državnom službeniku i namješteniku kome nije organizovan službeni prijevoz na posao i s posla, a čije je mjesto stanovanja od mjesta rada udaljeno najmanje 2 km, pripada naknada zatroškove prijevoza u visini mjesečne karte gradskog, prigradskog i međugradskog saobraćaja.

(2) Ukoliko državni službenik ili namještenik ili član njegove uže porodice definisan u član 23. stav 3. ove Odluke imaju u vlasništvu ili zakupu stambenu jedinicu bliže od 2 km od sjedišta Općine Zavidovići, nemaju pravo na naknadu za prijevoz na posao i s posla bez obzira da li je koristi za stanovanje.

(3) U međugradski saobraćaj spadaju mjesta koja su udaljena od mjesta rada do 70 km.

(4) Naknada za prijevoz na posao i s posla neće se obračunavati za vrijeme odsutnosti s posla po osnovu službenog puta, plaćenog dopusta, bolovanja, godišnjeg odmora i drugim slučajevima odsustva sa posla.

Član 23.

(Naknada za odvojeni život od porodice i smještaj u mjestu rada)

(1) Državni službenik i namještenik čije je mjesto prebivališta udaljeno više od 70 km od mjesta rada, tj. u kojem vrši službenu dužnost, ima pravo na naknadu troškova za odvojeni život od porodice i naknadu troškova smještaja u mjestu rada u visini od 150,00 KM mjesečno.

(2) Ukoliko državni službenik ili namještenik iz prethodnog stava ovog člana ili član njegove uže porodice definisan u članu 25. stav 3. ove Odluke imaju u vlasništvu i zakupu stambenu jedinicu bliže od 70 km od sjedišta Općine Zavidovići, nemaju pravo na naknadu za odvojeni život od porodice i naknadu troškova smještaja u mjestu rada bez obzira da li je koristi za stanovanje.

Član 24.

(Naknada za slučaj povrede na radu, teške bolesti i invalidnosti)

(1) U slučaju povrede na radu, teške bolesti ili invalidnosti državnog službenika ili

namještenika isplaćuje se jednokratna novčana pomoć u visini od dvije prosječne neto plaće isplaćene u Federaciji Bosne i Hercegovine prema zadnjem objavljenom statističkom podatku.

(2) Pravo na jednokratnu pomoć iz stava 1. ovog člana na osnovu povrede na radu ostvaruje se za tešku tjelesnu povredu koja je nastala u vezi sa radom u državnoj službi i koja nije nastala krivicom ili nepažnjom državnog službenika i namještenika.

(3) Pod teškom bolešću iz stav 1. ovog člana podrazumjevaju se sljedeće bolesti: akutna tuberkuloza, maligna oboljenja, endemska nefropatija, hirurška intervencija na srcu i mozgu, sve vrste degenerativnih oboljenja centralnog nervnog sistema, infrakt (srčani moždani), oboljenje mišićnog sistema, paraliza i druge teške bolesti i teške tjelesne povrede određene općim aktom Federalnog ministarstva zdravstva.

(4) Državni službenik i namještenik ima pravo na isplatu jednokratne novčane pomoći u slučaju teške bolesti člana njegove uže porodice definisan u članu 25. stav 3. ove Odluke u visini od jedne prosječne neto plaće isplaćene u Federaciji Bosne i Hercegovine prema zadnjem objavljenom statističkom podatku.

(5) Pravo na jednokratnu pomoć iz stava 1. ovog člana na osnovu invalidnosti ostvaruje se za utvrđeni stepen invalidnosti od najmanje 60 % invalidnosti koja je nastala u vezi sa radom u državnoj službi.

Član 25.

(Naknada za slučaj smrti i pravo na osiguranje od posljedica nesretnog slučaja)

(1) U slučaju smrti državnog službenika ili namještenika njegovoj porodici se isplaćuju troškovi sahrane u visini od dvije prosječne neto plaće isplaćene u Federaciji Bosne i Hercegovine prema zadnjem objavljenom statističkom podatku.

(2) Naknada iz stava 1. ovog člana isplaćuje se i u slučaju smrti člana uže porodice državnog službenika i namještenika.

(3) Članom uže porodice državnog službenika ili namještenika, u smislu stava 1. ovogčlana smatraju se bračni i vanbračni drug ako žive u zajedničkom domaćinstvu, dijete (bračno,vanbračno, usvojeno, pastorče i dijete bez roditelja uzeto na izdržavanje do 18 godina odnosnodo 26 godina starosti ako se nalaze na redovnom školovanju i nisu u radnom odnosu, a djecanesposobna za rad bez obzira na starosnu dob), roditelji (otac, majka, očuh, maćeha i usvojitelji) pod uvjetom da žive u zajedničkom domaćinstvu sa državnim službenikom i namještenikom,braća i sestre bez roditelja do 18 odnosno do 26 godina starosti ako se nalaze na redovnom školovanju i nemaju drugih prihoda već ih korisnik naknade stvarno izdržava ili je obaveza njihovog izdržavanja zakonom utvrđena, a ako su nesposobni za rad, bez obzira na starosnu dob, pod uvjetom da s njima živi u zajedničkom domaćinstvu i unučad ako nemaju roditelja i žive u zajedničkom domaćinstvu s državnim službenikom ili namještenikom.

(4) Ukoliko u organu državne službe istog nivoa vlasti rade dva ili više članova porodice, troškovi sahrane iz stava 1. ovog člana se isplaćuju samo jednom zaposlenom članu porodice.

(5) Državni službenik i namještenik ima pravo na osiguranje od posljedica nesretnog slučaja sa uključenim rizikom od prirodne smrti za vrijeme trajanja radnog odnosa u organima državne službe.

(6) Visina premije osiguranja po ovom osnovu određuje se prema osiguranoj sumi u polici osiguranja od posljedica nesretnog slučaja odnosno polici osiguranja od prirodne smrti.

(7) Ugovor o osiguranju sa osiguravajućom kućom zaključuje Općinski načelnik za sve državne službenike i namještenike zaposlene u općini u skladu sa Kolektivnim ugovorom i Zakonom o javnim nabavkama BiH.

Član 26.

(Otpremnina)

Državni službenik i namještenik ima pravo na otpremninu pri odlasku u penziju u visini svojih pet ostvarenih prosječnih neto plaća isplaćenih u prethodnih pet mjeseci.

Član 27.

(Naknada u slučaju prekobrojnosti)

U slučaju prestanka radnog odnosa državnog službenika odnosno namještenika zbog prekobrojnosti, taj državni službenik odnosno namještenik ima pravo na naknadu u iznosu i to:

(a) za radni staž do 10 godina naknada iznosi tri neto plaće državnog službenika odnosno namještenika.

(b) za radni staž od 11 do 30 godina naknada iznosi šest neto plaća državnog službenika odnosno namještenika

(c) za radni staž preko 30 godina naknada iznosi deset neto plaća državnog službenika odnosno namještenika.

Član 28.

(Naknada za rad u komisijama)

(1) Članovi komisija koje se formiraju na osnovu rješenja općinskog načelnika, a čije osnivanje je predviđeno zakonom ili odlukom, imaju pravo na maksimalnu mjesečnu naknadu za rad u komisijama do visine 1,5 osnovice za obračun plaće zaposlenih Općine Zavidovići.

(2) Visina naknade za rad u komisiji utvrđuje se u paušalnom iznosu i to do 50,00 KM mjesečno za presjednika komisije, do 40,00 KM mjesečno za članove komisije i do 20,00 KM mjesečno za tehničkog sekretara komisije zavisno od složenosti posla koji komisija obavlja.

(3) Tačan iznos odnosno visinu naknade za rad svojim aktom utvrđuje općinski načelnik za svaku pojedinačnu komisiju. Pravo na naknadu članovi komisije imaju samo u slučaju da su u komisiji radili nakon radnog vremena.

(4) Naknade za rad u komisijama koje se finansiraju od uplata fizičkih ili pravnih osoba ne ulaze u ograničenje iz stava 1. ovog člana.

POGLAVLJE III – NAKNADA TROŠKOVA ZA SLUŽBENO PUTOVANJE

ZAPOSLENIH OPĆINE ZAVIDOVIĆI

Član 29.

Zaposleni Općine Zavidovići imaju pravo na naknadu troškova koji nastanu u vezi sa službenim putovanjem u inostranstvu i na području Federacije Bosne i Hercegovine, odnosno Bosne i Hercegovine, koji se ostvaruju prema odredbama ove Odluke.

Član 30.

(Pojam službenog putovanja)

(1) Pod službenim putovanjem u smislu ove Odluke smatra se putovanje na području Federacije Bosne i Hercegovine, odnosno Bosne i Hercegovine, kao i putovanje u inozemstvo, na koje se zaposleni Općine Zavidovići upućuje da izvrši određeni službeni zadatak (posao).

(2) Pod službenim putovanjem na području Federacije, odnosno Bosne i Hercegovine, smatra se ono putovanje koje se vrši van sjedišta općinskog organa državne službe, a putovanje u inozemstvo podrazumjeva putovanje u stranu zemlju.

Član 31.

(Vrste naknada za službeno putovanje)

Naknade za službena putovanja obuhvataju naknadu za ishranu, smeštaj i prijevozne i druge troškove propisane ovom Odlukom.

Član 32.

(Naknada za ishranu - dnevnica)

(1) Pod dnevnicom, u smislu ove Odluke podrazumjeva se naknada troškova za ishranu na službenom putovanju.

(2) Dnevnica za službeno putovanje u zemlji utvrđuje se u visini od 25,00 KM.

Član 33.

(visina dnevnice)

Visina dnevnice za službeno putovanje u inostranstvo utvrđuje se za svaku državu pojedinačno, prilikom donošenja odluke o upućivanju na službeno putovanje u inostranstvo u skladu sa primjenjivat će se dnevnice utvrđene u prilogu Uredbe o naknadama za troškova za službena putovanja Federacije Bosne i Hercegovine koja se primjenjuju za zaposlene u organima vlasti Federacije Bosne i Hercegovine.

Član 34.

(1) Jedna dnevnica obračunava se za svaka 24 sata provedena na službenom putovanju.

(2) Za službeno putovanje koje traje duže od 12 sati, obračunava se jedna dnevnica, a za službeno putovanje koje traje 8 do 12 sati pola dnevnice.

(3) Ako je na službenom putovanju osigurana besplatna ishrana, pripadajuća dnevnica se umanjuje za 30%.

(4) Dnevnice i naknada za topli obrok međusobno se isključuju.

(5) Zaposleni Općine Zavidovići je dužan u izvještaju o obavljenom službenom putovanju navesti da li je i u kojoj mjeri je istom bila osigurana ishrana u slučaju da se sa priloženih računa isto ne može sa sigurnošću utvrditi.

Član 35.

(Naknada za smještaj - noćenje)

(1) Naknada za noćenje obračunava se u visini plaćenog hotelskog računa, a najviše do iznosa odobrenog nalogom za službeno putovanje.

Član 36.

(1) Za službeno putovanje, koje zaposleni Općine Zavidovići obavlja u svojstvu člana delegacije, na međunarodnim susretima i skupovima, na kojima organizator, odnosno domaćin određuje uvjete smještaja, troškovi smještaja obračunavaju se na osnovu stvarno plaćenog iznosa računa hotela i uslučaju kada on prelazi iznos odobren nalogom za službeno putovanje.

(2) Ako je na službenom putu obezbijeđen besplatan smještaj zaposleni Općine Zavidovići nema pravo na naknadu troškova smještaja, u skladu s odredbama oveOdluke.

Član 37.

(Naknade za troškove prijevoza)

(1) Naknade za troškove prijevoza na službenom putovanju, obračunavaju se u visini prijevozne karte iz putničke tarife za prijevoz sredstvom one vrste i razreda koji se mogu upotrebljavati na službenom putovanju prema putnom nalogu.

(2) Ako je na službenom putu obezbijeđen besplatan prevoz zaposleni Općine Zavidovići nema pravo na naknadu troškova prevoza, u skladu s odredbama ove Odluke.

Član 38.

(Korištenje privatnog automobila)

(1) Zaposlenom Općine Zavidovići koji za službene potrebe, uz prethodno odobrenje općinskog načelnika, koristi putnički automobil u privatnom vlasništvu, pripada naknada u visini 15% cijene litra benzina BMB 95 na teritoriji Bosne i Hercegovine, po pređenom kilometru na odobrenoj relaciji.

(2) Isplata naknade iz stava (1) ovog člana predstavlja naknadu troškova za gorivo i amortizaciju automobila i ista ne isključuje troškove nastale po osnovu plaćene cestarine, putarine, mostarine, naknade za korištenje tunela, parkinga i drugih troškova nastalih u vezi sa prijevozom na službenom putovanju.

(3) Kod obračuna naknade za korištenje ličnog putničkog automobila isti se vrši na način da se obračuna najkraća udaljenost koju državni službenik mora prijeći prijevoznim sredstvom, a koja se može utvrditi (izmjeriti) na geografskoj karti namijenjenoj vozačima i ona je mjerodavna prilikom određivanja stvarne udaljenosti službenog putovanja.

Član 39.

(Ostale vrste naknada)

(1) Pod ostalim naknadama za izdatke koji nastanu u vezi sa službenim putovanjem u inostranstvo i na području Bosne i Hercegovine podrazumjevaju se izdaci koji nastanu u svrhu obavljanja službenog putovanja.

(2) Izdaci iz stava 1. ovog člana obračunavaju se prema priloženom računu.

Član 40.

(1) Svako službeno putovanje u inostranstvo i u zemlji vrši se na osnovu naloga za službeno putovanje.

(2) Na osnovu naloga za službeno putovanje može se isplatiti akontacija u visini procijenjenih troškova za predviđeno službeno putovanje i to isključivo u nacionalnoj valuti Bosne i Hercegovine.

(3) Putni nalog za službeno putovanje zaposlenih Općine Zavidovići izdaje se u formi iz Anexa I ove Odluke.

DIO TREĆI - PRELAZNE I ZAVRŠNE ODREDBE

Član 41.

(Primjena na državne službenike i namještenike

u Općinskom pravobranilaštvu Zavidovići)

Odredbe ove Odluke primjenjuju se i na državne službenike i namještenike zaposlene i raspoređene na radna mjesta u Općinskom pravobranilaštvu Zavidovići.

Član 42.

(Donošenje provedbenih akata)

Postupak ostvarivanja naknada i dodataka na plaću propisanih ovom Odlukom bliže će se regulisati pravilnikom koji donosi općinski načelnik u roku 30 dana od dana stupanja na snagu ove Odluke.

Član 43.

(Primjena drugih propisa)

Na pitanja koja nisu regulisana ovom Odlukom shodno se primjenjuju odredbe Zakona o radu („Službene novine Federacije BiH“, broj: 26/16), Zakona o plaćama i naknadama u organima vlasti Federacije Bosne i Hercegovine („Službene novine Federacije BiH“, broj: 45/10 i 111/12) i Kolektivnog ugovora za službenike organa uprave i sudske vlasti u Federaciji Bosne i Hercegovine („Službene novine Federacije BiH“, broj: 23/17 – prečišćen tekst) koje regulišu ovu oblast sa izmjenama i dopunama ovih propisa koji budu doneseni nakon stupanja na snagu ove Odluke.

Član 44.

(Započeti postupci i usklađivanje akta)

Postupci za ostvarivanje prava koji su započeti do stupanja na snagu ove Odluke okončat će se primjenom odredbama propisa iz člana 45. ove Odluke.

Rješenja o utvrđivanju prava na naknadu za prijevoz na posao i sa posla će se uskladiti sa odredbama ove Odluke u roku 30 dana od dana njezinog stupanja na snagu.

Općinski načelnik će u roku 15 dana od dana stupanja na snagu ove Odluke uskladiti član 43. Pravilnikom o unutrašnjoj organizaciji jedinstvenog Općinskog organa uprave i posebnih službi Općine Zavidovići („Službeni glasnik općine Zavidovići“ broj 9/2014, 7/2015, 4/2016 i 7/2017) sa članom 13. stav 1. alineja 1 ove Odluke.

Član 45.

(Prestanak važenja propisa)

Stupanjem na snagu ove Odluke prestaje da važi Pravilnik o ostvarivanju naknada i drugih materijalnih davanja koja nemaju karakter plaće („Službeni glasnik općine Zavidovići“, broj: 10/2005, 6/2007 i 1/2012).

Član 46.

(Stupanje na snagu)

Ova Odluka stupa na snagu prvog narednog dana od dana objavljivanja u «Službenom glasniku općine Zavidovići».

PREDSJEDAVAJUĆI

OPĆINSKOG VIJEĆA

Redžo Seferović

OBRAZLOŽENJE

PRAVNI OSNOV ZA DONOŠENJE ODLUKE

U članu 62. stav 2. Zakona o plaćama i naknadama u organima vlasti Federacije Bosne i Hercegovine („Službene novine Federacije BiH“, broj: 45/10, 111/12 i 20/17) propisano je: «Visinu i način ostvarivanja prava na naknade i dodatke na plaću za kantone utvrdit će vlada kantona, a za općinu i grad općinsko, odnosno gradsko vijeće».

U članu 22. Odluke o plaćama, dodacima na plaću i naknadama plaće zaposlenih u organima vlasti Općine Zavidovići („Službeni glasnik općine Zavidovići“, broj: 1/2015 i 8/2017) propisano je da: «U roku 30 dana od dana stupanja na snagu ove Odluke, Općinsko vijeće Zavidovići će donijeti Odluku o visini i načinu ostvarivanja prava na naknade i dodatke na plaću zaposlenih u organima vlasti Općine iz člana 10., 17. i 18. ove Odluke».

RAZLOZI DONOŠENJA ODLUKE

Članom 63. Zakona o plaćama i naknadama u organima vlasti Federacije Bosne i Hercegovine propisano je da kantoni, općine i gradovi u Federaciji su dužni donijeti svoje usaglašene propise iz oblasti plaća, naknada sa ovim zakonom u roku od 90 dana od dana primjene navedenog zakona. Imajući u vidu da je pomenuti Zakon stupio na snagu 30.07.2010. godine nephodno je bilo donijeti ovu Odluku kako bi se izvršilo usaglašavanje postojećih rješenja iz oblasti plaća, dodataka na plaću i naknada sa novim zakonskim rješenjima. Međutim, aktom Federalnog ministarstva finasija od 20.05.2011. godine obaviješteni samo da se Zakon o plaćama i naknadama u organima vlasti Federacije Bosne i Hercegovine ne može direktno primjenjivati na kantone i općine u Federaciji. Izmjenama i dopunama člana 50. Zakona o plaćama i naknadama u organima vlasti Federacije Bosne i Hercegovine koje su objavljene u «Službenim novinama Federacije BiH» broj 111/12 stvorene su pretpostavke za donošenje usaglašenih propisa iz nadležnosti općina Federacije BiH koji se odnose na oblast plaća, dodataka na plaću i naknada.Općinsko vijeće Zavidovići je 31.03.2015. godine na svojoj 28. sjednici donijelo Odluku o plaćama, dodacima na plaću i naknadama plaće zaposlenih u organima vlasti Općine Zavidovići («Službeni glasnik općine Zavidovići» broj 3/2015) kojim je u članu 24. navedene Odluke određeno da će u roku 30 dana od dana stupanja na snagu ove Odluke Općinsko vijeće Zavidovići donijeti Odluku o visini i načinu ostvarivanja prava na naknade i dodatke na plaću zaposlenih u organima vlasti Općine Zavidovići. Iz navedenih razloga predlaže se razmatranje i usvajanje ovog Prijedloga odluke.

POJAŠNJENJE POJEDINIH RJEŠENJA IZ ODLUKE

U ovom dijelu obrazloženja data su pojašnjenja pojedinih odredaba Prijedlog odluke koja na drugačiji način regulišu naknade i dodatke na plaću u odnosu na važeći Pravilnik o ostvarivanju naknada i drugih materijalnih prava koja nemaju karakter plaće („Službeni glasnik općine Zavidovići“ broj: 10/05 i 6/07), koji će prestati da važi nakon donošenja ove Odluke.

Članom 4. i 18. Prijedloga odluke koji se odnosi na naknadu za ishranu tokom rada, odnosno topli obrok, predviđeno je da topli obrok iznosi u visini 1% prosječne neto plaće isplaćene u Federaciji po zadnjem statističkom podatku, dok članom 4. važećeg Pravilnika ova naknada iznosi 2% prosječne plaće u Federaciji Bosne i Hercegovine, prema zadnjem objavljenom statističkom podatku Federalnog zavoda za statistiku.

Članom 5. i 19. Prijedloga odluke koji se odnosi na naknadu za regres za godišnji odmor predviđeno je da pravo na naknadu na ime regresa za korištenje godišnjeg odmora iznosi u visini 50% prosječne neto plaće isplaćene u Federaciji po zadnjem objavljenom statističkom podatku, dok je članom 5. važećeg Pravilnika predviđeno da pravo na naknadu na ime regresa za korištenje godišnjeg odmora iznosi u visini od najmanje 70% plaće utvrđene rješenjem o plaći, odnosno najmanje u visini prosječne plaće isplaćene u Federaciji Bosne i Hercegovine za prethodna tri mjeseca prije donošenja rješenja o regresu, ako je to za službenika, odnosno namještenika povoljnije.

Članom 7. i 24. Prijedloga odluke je predviđeno da zaposleni Općine Zavidovići u slučaju nastanka povrede na radu, teške bolesti ili invalidnosti imaju pravo na jednokratnu novčanu pomoć u skladu sa raspoloživim sredstvima u visini dvije prosječne neto plaće isplaćene u Federaciji Bosne i Hercegovine prema zadnjem objavljenom statističkom podatku, te jednu prosječnu plaću za smrti člana uže porodice definisanog ovom Odlukom, dok je članom 23. važećeg Pravilnika propisano da se u ovim slučajevima državnom službeniku i namješteniku isplaćuje jednokratna pomoć u visini jedne plaće isplaćene u prethodna tri mjeseca ili jedne prosječne mjesečne plaće isplaćene u Federaciji Bosne i Hercegovine, ako je to za njega povoljnije. Ovdje je potrebno istaći da ova naknada po važećem Pravilniku za slučaj nastanka povrede na radu nije predviđena.

Članom 8. i 26. Prijedloga odluke predviđeno je pravo na otpreminu pri odlasku u penziju u visini svojih pet ostvarenih prosječnih neto plaća isplaćenih u prethodnim pet mjeseci, dok je članom 25. važećeg Pravilnika propisano da otpremina službeniku i namješteniku prilikom odlaska u penziju iznosu šest njegovih plaća isplaćenih u prethodnih šest mjeseci ili šest prosječnih mjesečnih plaća ispaćenih u Federaciji Bosne i Hercegovini prema posljednjem objavljenom podatku Federalnog zavoda za statistiku, ako je to za njega povoljnije.

U članu 13. stav 1. alineja 1. propisano je da dodatak na plaću za poslove koji se vrše pod posebnim uslovima određenim posebnim zakonom iznosi 10 % od osnovne plaće za pomoćnik načelnika, državne službenike i namještenike u Službi za upravu civilne zaštite, osim lica iz člana 12. ove Odluke. Ovdje smatram potrebnim da se razjasni primjena člana 192. stav 2. i 8. Zakona o zaštiti i spašavanja ljudi i materijalnih dobara u Federaciji Bosne i Hercegovine („Službene novine Federacije BiH“ broj 39/03, 22/06 i 43/10) i člana 93. stav 1. tačka 6. Zakona o plaćama i naknadama u organima vlasti Federacije Bosne i Hercegovine kada je u pitanju uvećanje plaće za državne službenike i namještenike raspoređene u općinskoj službi civilne zaštite. U konkretnom slučaju će se primjenjivati odredba Zakona o plaćama i naknadama u organima vlasti Federacije Bosne i Hercegovine kao lex specialis koji propisuje uvećanje osnovne plaće od 10 – 20% za poslove koji se vrše pod posebnim uslovima. Prilikom opredjeljenja za iznos povećanja plaće od 10% osnovne plaće rukovodilo se raspoloživim sredstvima u Budžetu općine Zavidovići za ovu namjenu. Na isti način se dovode u vezu odredbe člana 114. Zakona o zaštiti od požara i vatrogastvu („Službene novine Federacije BiH“ broj 65/09) i odredbe člana 106. Zakona o zaštiti od požara i vatrogastvu („Službene novine ZDK“ broj 5/11) kada je u pitanju dodatak na plaću za vatrogasce i ostale zaposlene u profesionalnim vatrogasnim jednicama i određivanje iznosa od 10% za uvećanje osnovne plaće.

U članu 13. stav 1. alineja 2. i 3. propisano je da državni službenici i namještenici koji obavljaju poslev iz matičnih stanja građana imaju pravo na povećanje 10% onovne plaće, budući da je članom 72a. stav 1. Zakona o matičnim knjigama („Službene novine Federacije BiH“ broj 37/12 i 80/14) propisano da se plaća u slučaju obavljanja poslova vođenja, ažuriranja, čuvanja i rješavanja svih pitanja iz područja matičnih knjiga i matičnog registra uvećava za 10 – 20% od osnovne plaće. Prilikom opredjeljenja za iznos povećanja plaće od 10% osnovne plaće rukovodilo se raspoloživim sredstvima u Budžetu općine Zavidovići za ovu namjenu, te primjene načela lex spcialis koje je predhodno objašnjeno.

Članom 27. Prijedloga odluke predviđeno je da u slučaju prestanka radnog odnosa državnog službenika odnosno namještenika zbog prekobrojnosti, taj državni službenik odnosno namještenik ima pravo na naknadu za radni staž do 10 godina u iznosu tri neto plaće državnog službenika odnosno namještenika, za radni staž od 11 do 30 godina naknada iznosi šest neto plaća državnog službenika odnosno namještenika, za radni staž preko 30 godina naknada iznosi deset neto plaća državnog službenika odnosno namještenika. Ovim članom je predviđena otpremnina u ovom slučaju i za državne službenike i namještenike dok je važeći Pravilnik članovima 26. i 27. drugačije regulisao ovu naknadu za državne službenike a drugačije za namještenike.

Članom 26. važećeg Pravilnika propisano je da otpremnina u slučaju prekobrojnosti službenika iznosi šest njegovih plaća, da razriješeni službenik sa radnim stažom od šest godina ima pravo na jedan dodatni mjesec otpremnine za svaku narednu godinu radnog staža, a najviše do 12 godina radnog staža, dok otpremnina za službenika koji ima više od dvanaest godina radnog staža jednaka je iznosu od 12 mjesečnih plaća.

Članom 27. važećeg Pravilnika je utvrđeno da u slučaju prekobrojnosti namještenika ima pravo na otpremninu za radni staž manji od šest godina – šest njegovih plaća , za radni staž duži od šest godina otpremnina se povećava do šest mjesečnih plaća, s tim da se to povećanje računa pojedinačno za svaku narednu navršenu kalendarsku godinu i za radni staž duži od 12 godina otpremnina iznosi 12 plaća koje je namještenik ostvario u organu državne službe u kojem radi.

Članom 28. Prijedloga odluke regulisana je naknada za rad komisijama koja nije predviđena važećim Pravilnikom.

Takođe, treba istaći da u ovom Prijedlogu odluke koji je usaglašen sa Zakonom o plaćama i naknadama u organima vlasti Federacije Bosne i Hercegovine, nije predviđena naknada za troškove edukacije, jubilarna nagrada, nagrada za rezultate rada i otpreminina za prestanak radnog odnosa u procesu revizije jer iste nisu obuhvaćene novim zakonskim rješenjima.

Nadalje smatram potrebnim da se razjasni primjena člana 192. stav 2. i 8. Zakona o zaštiti i spašavanja ljudi i materijalnih dobara u Federaciji Bosne i Hercegovine („Službene novine Federacije BiH“ broj 39/03, 22/06 i 43/10) i člana 93. stav 1. tačka 6. Zakona o plaćama i naknadama u organima vlasti Federacije Bosne i Hercegovine kada je u pitanju uvećanje plaće za državne službenike i namještenike raspoređene u općinskoj službi civilne zaštite. U konkretnom slučaju će se primjenjivati odredba Zakona o plaćama i naknadama u organima vlasti Federacije Bosne i Hercegovine kao lex specialis koji propisuje uvećanje osnovne plaće od 10 – 20% za poslove koji se vrše pod posebnim uslovima. Prilikom opredjeljenja za iznos povećanja plaće od 10% osnovne plaće rukovodilo se raspoloživim sredstvima u Budžetu općine Zavidovići za ovu namjenu. Na isti način se dovode u vezu odredbe člana 114. Zakona o zaštiti od požara i vatrogastvu („Službene novine Federacije BiH“ broj 65/09) i odredbe člana 106. Zakona o zaštiti od požara i vatrogastvu („Službene novine ZDK“ broj 5/11) kada je u pitanju dodatak na plaću za vatrogasce i ostale zaposlene u profesionalnim vatrogasnim jednicama i određivanje iznosa od 10% za uvećanje osnovne plaće.

UČEŠĆE SINDIKALNE ORGANIZACIJE U DONOŠENJU ODLUKE

U skladu sa članom 43. Zakona o plaćama i naknadama u organima vlasti Federacije Bosne i Hercegovine i članom 43. Kolektivnog ugovora za službenike organa uprave i sudske vlasti u Federaciji Bosne i Hercegovine („Službene novine Federacije BiH“, broj: 23/17 – prečišćen tekst), Općinski načelnik je pribavio mišljenje Sindikalnog odbora državnih službenika i namještenika Općine Zavidovići broj 122/17 od 28.12.2017. godine na Nacrt odluke o visini i načinu ostvarivanja prava na naknade i dodatke na plaću zaposlenih u općinskom organu državne službe organima vlasti Općine Zavidovići. Sindikalna organizacija nije imala primjedbi na dostavljenu Odluku.

FINANSIJSKA SREDSTVA POTREBNA ZA PROVOĐENJE ODLUKE

Primjenom odredaba ove Odluke dovest će do povećanja utroška sredstava iz Budžeta općine Zavidovići za naknadu za slučaj povrede na radu, teške bolesti i invalidnosti, jer je Prijedlogom odluke povećan iznos predviđen za pomenute naknade u odnosu na važeći Pravilnik. Također je dodatno potrebno planirati sredstva u Budžetu općine Zavidovići za isplatu naknada za plaćeni dopust, naknadu za bolovanje, naknadu za porodiljski dopust, naknadu za odvojen život od porodice i smještaj u mjestu rada i naknadu za rad u komisijama koje su utvrđene kao prava zaposlenih u organima vlasti Općine Zavidovići, a koja važećim Pravilnikom nisu predviđene kao prava zaposlenih. Međutim, pravo zaposlenih na pojedine naknade i visina sredstva iz Budžeta općine Zavidovići potrebna za njihovu isplatu zavisi od nastupanja događaja na osnovu kojih se stiču ta prava (smrt, bolest, porod i slično). Broj nastanka takvih događaja nije moguće precizno ili orjentaciono predvidjeti.

Prijedlogom odluke je izvršeno umanjivanje iznosa propisane za naknade za otpremninu, naknadu za ishranu za vrijeme rada i regres, te je za ove naknade potrebno planirati manje novčanih sredstava u Budžetu općine Zavidovići.

Zbog ukidanja prava na naknadu za troškove edukacije, jubilarna nagrada, nagrada za rezultate rada, otpremnina za prestanak radnog odnosa u procesu revizije nije potrebno predvidjeti sredstva za ove naknade.

OPĆINSKI NAČELNIK

mr. sci. Hašim Mujanović

Obradio: \_\_\_\_\_\_\_\_\_\_\_\_\_\_\_\_\_\_\_

(Nermin Čahtarević)

|  |  |  |
| --- | --- | --- |
| BOSNA I HERCEGOVINA  FEDERACIJA BOSNE I HERCEGOVINE  ZENIČKO-DOBOJSKI KANTON  OPĆINA ZAVIDOVIĆI  OPĆINSKI NAČELK  Kabinet općinskog načelnika |  |  |

Broj: 02-05-3462/15

Datum: 11.12.2017. godine

OPĆINSKI NAČELNIK

- Ovdje -

PREDMET: Nacrt Odluke o visini i načinu ostvarivanja prava na naknade i dodatke na plaću

zaposlenih u općinskom organu državne službe Općine Zavidovići, dostavlja se

U prilogu akta dostavljamo vam Nacrt Odluke o visini i načinu ostvarivanja prava na naknade i dodatke na plaću zaposlenih u općinskom organu državne službe Općine Zavidovići na razmatranje i njegovo upućivanje Općinskom vijeću Zavidovići na razmatranje i usvajanje.

Nacrt Odluke sačinjen je na osnovu člana 62. stav 1. Zakona o plaćama i naknadama u organima vlasti Federacije Bosne i Hercegovine („Službene novine Federacije BiH“, broj: 45/10, 111/12 i 20/17) u postupku usaglašavanja Općinskih propisa prema članu 63. istog Zakona.

Prije upućivanja Nacrta odluke Općinskom vijeću Zavidovići na razmatranje, potrebno je pribaviti mišljenje Sindikalne organizacije državnih službenika i namještenika Općine Zavidiovići u skladu sa članom 43. Zakona o plaćama i naknadama u organima vlasti Federacije Bosne i Hercegovine i članom 43. Kolektivnog ugovora za službenike organa uprave i sudske vlasti u Federaciji Bosne i Hercegovine („Službene novine Federacije BiH“, broj: 23/17 – prečišćen tekst).

S poštovanjem.

Dostavljeno: SEKRETAR OPĆINSKOG

ORGANA DRŽAVNE SLUŽBE

1. Naslovu,

2. U spis. Nermin Čahtarević, dipl. pravnik

|  |  |  |
| --- | --- | --- |
| BOSNA I HERCEGOVINA  FEDERACIJA BOSNE I HERCEGOVINE  ZENIČKO-DOBOJSKI KANTON  OPĆINA ZAVIDOVIĆI  OPĆINSKI NAČELK  Kabinet općinskog načelnika |  |  |

Broj: 02-05-3462/15

Datum: 11.12.2017. godine

SINDIKALNA ORGANIZACIJA DRŽAVNIH SLUŽBENIKA

I NAMJEŠTENIKA OPĆINE ZAVIDOVIĆI

- O v d j e -

PREDMET: Nacrt Odluke o visini i načinu ostvarivanja prava na naknade

i dodatke na plaću zaposlenih u općinskom organu državne

službe Općine Zavidovići, dostavlja se

U prilogu akta dostavljamo vam Nacrt Odluke o visini i načinu ostvarivanja prava na naknade i dodatke na plaću zaposlenih u općinskom organu državne službe Općine Zavidovići na razmatranje i konsultacije.

Nacrt odluke sačinjen je na u skladu sa Zakonom o plaćama i naknadama u organima vlasti Federacije Bosne i Hercegovine („Službene novine Federacije BiH“, broj: 45/10, 111/12 i 20/17) radi usaglašavanja općinskih propisa prema članu 63. istog Zakona.

U smislu člana 43. Zakona o plaćama i naknadama u organima vlasti Federacije Bosne i Hercegovine i člana 43. Kolektivnog ugovora za službenike organa uprave i sudske vlasti u Federaciji Bosne i Hercegovine („Službene novine Federacije BiH“, broj: 23/17 – prečišćen tekst) potrebno je date svoje mišljenje na dostavljeni Nacrt odluke u roku 8 dan od dana dostavljanja ovog akta i Nacrta odluke.

S poštovanjem.

Dostavljeno:

OPĆINSKI NAČELNIK

1. Naslovu,

2. U spis. mr. sci. Hašim Mujanović

Obradio: \_\_\_\_\_\_\_\_\_\_\_\_\_\_\_\_\_\_\_

(Nermin Čahtarević)

|  |  |  |
| --- | --- | --- |
| BOSNA I HERCEGOVINA  FEDERACIJA BOSNE I HERCEGOVINE  ZENIČKO-DOBOJSKI KANTON  OPĆINA ZAVIDOVIĆI  OPĆINSKI NAČELK  Kabinet općinskog načelnika |  |  |

Broj: 02-05-3462/15

Datum: 11.12.2017. godine

SLUŽBA ZA UPRAVU EKONOMSKIH

POSLOVA I PODUZETNIŠTVA

- O v d j e -

PREDMET: Analiza uticaja Nacrta odluke o visini i načinu ostvarivanja prava na

naknade i dodatke na plaću zaposlenih u općinskom organu državne

službe Općine Zavidovići na Budžet općine Zavidovići, traži se

U prilogu akta dostavljamo vam Nacrta odluke o visini i načinu ostvarivanja prava na naknade i dodatke na plaću zaposlenih u općinskom organu državne službe Općine Zavidovići na Budžet općine Zavidovići. Nacrt je potrebno da analizirate i dostavite podatak o iznosu novčanih sredstava koje je potrebno dodatno planirati u Budžetu općine Zavidovići u odnosu na do sada planirana sredstva za naknade propisane ovim Nacrtom odluke.

Podatak je potrebno da dostavite u roku 8 dana od dana dostavljanjaa ovog akta.

S poštovanjem.

Dostavljeno:

OPĆINSKI NAČELNIK

1. Naslovu,

2. U spis. mr. sci. Hašim Mujanović

Obradio: \_\_\_\_\_\_\_\_\_\_\_\_\_\_\_\_\_\_\_

(Nermin Čahtarević)